Η διάγνωση της οστεοπόρωσης απαιτεί την λήψη ακριβούς ιστορικού και κλινική εξέταση από έναν ιατρό με εξειδίκευση στην οστεοπόρωση, καθώς και την μέτρηση της οστικής μάζας. Ακολουθεί η αξιολόγηση των παραγόντων κινδύνου που μαζί με τις τιμές της οστικής μάζας μπαίνουν σε έναν αλγόριθμο για τον προσδιορισμό του κινδύνου κατάγματος τα επόμενα χρόνια. Με βάση τα αποτελέσματα αυτού του αλγόριθμου αποφασίζεται εάν χρειάζεται φαρμακευτική θεραπεία της οστεοπόρωσης.